Як стала вядома, яшчэ ў 2016 годзе з мэтай ранняга выяўлення злаякасных захворванняў у Беларусі ўкаранілі некалькі скрынінгавых праграм: скрынінг раку прадсталёвай і малочнай залоз, шыйкі маткі, тоўстай кішкі. Па статыстычнай інфармацыі, у рэспубліцы 40 % мужчын ахоплены скрынінгам раку прадсталёвай залозы, каля 20 % жанчын – скрынінгам раку малочнай залозы. Менш за ўсё людзей ахоплена скрынінгам раку тоўстай кішкі – усяго 2,5 % хворых. І прычына гэтага крыецца ў перадузятым стаўленні насельніцтва да падобных даследаванняў. Разам з тым рак тоўстай кішкі вельмі небяспечны, бо дае метастазы і дрэнна лечыцца.